Kuka saa maailman suurimman lasten- ja nuortenkirjallisuuden palkinnon? | Kirjojen Suomi | yle.fi
National Library, Stockholm Tukholman Kansalliskirjasto Kuva: STEFAN@STEFANTELL.SE kansalliskirjastot,national library, stockholm
Julkaistu 31.03.2017 - 18:16 . Päivitetty 31.03.2017 - 18:16
Tiistaina ilmoitetaan Astrid Lindgrenin muistopalkinnon saajan nimi. Palkittava on valittu 226 ehdokkaan joukosta. Nimetyt ovat kuudestakymmenestä eri maasta.
Suomesta ehdokkaiksi on nimetty Linda Bondestam, Kristiina Louhi, Marika Maijala, Timo Parvela, Christel Rönns, Irmeli Sandman Lilius ja Maria Turtschaninoff.
Palkintosumma on 5 miljoonaa Ruotsin kruunua eli noin 523.000 euroa.
Ruotsin hallitus perusti palkinnon vuonna 2002. Se jaetaan vuosittain yhdelle tai usealle henkilölle. Voittajan valinnassa korostetaan korkeaa taiteellista laatua ja Astrid Lindgrenin humanistista näkökulmaa.
Vuosi sitten palkinnon sai yhdysvaltalainen Meg Rosoff. Englannissa nykyään asuva Rosoff julkaisi esikoisromaaninsa Poikkeustila (How I Live Now) vuonna 2004. Kimmokkeena sille oli hänen sisarensa kuoleminen rintasyöpään. Teoksen julkaisun aikaan myös Rosoffilla todettiin rintasyöpä, mutta hän toipui siitä.
Esikoiskirjallaan Rosoff voitti Guardian-palkinnon (2004), Michael L. Printz Awardin (2005) ja Branford Boase Awardin (2005).
Suoraa lähetystä palkintojenjaosta Tukholman kansalliskirjastosta 04.04. 2017 klo 14.00 pääset katsomaan täältä:
Linkki Astrid Lindgrenin palkintojenjakoon 4.4. Astrid Lindgren Memorial Award - tunnus Kuva: Astrid Lindgren Memorial Award Astrid Lindgrenin muistopalkinto
Kommenttikenttään voit laittaa oman veikkauksesi, kuka palkinnon saa tai kuka sen mielestäsi ansaitsisi.
Astrid Lindgren Memorial Award -ehdokkaat
Astrid Lindgrenin muistopalkinto Astrid Lindgrenin muistopalkinto
Timo Parvela Timo Parvela
Kristiina Louhi Kristiina Louhi
Ruotsin kruunu Ruotsin kruunu